Imperial Crown of India ble laget da Georg V besøkte India som landets keiser. For å forhindre at kronjuvelene kunne bli pantsatt hadde det tidligere blitt vedtatt en lov om at regaliene ikke kunne forlate Storbritannia, og derfor måtte man lage en ny krone som først ble innlemmet i regaliene etter besøket. Den har mer enn 6000 diamanter, og er med en vekt på 0,97 kg en av de tyngste i samlingen. Den har ikke blitt brukt av senere monarker.